


Kilnojamojo turto – transporto priemonės OPEL COMBO VAN, valstybinis Nr. GGB 101,
PARDAVIMO VIEŠOJO PREKIŲ AUKCIONO BŪDU SĄLYGOS
	
	Aukciono vykdymo būdas

	
	-Vykdomas elektroninis aukcionas, aukciono dalyviams internetu registruojantis VĮ Registrų centro svetainėje  www.evarzytynes.lt/evs/

	
	Parduodamo turto apžiūros laikas ir sąlygos

	
	Už turto apžiūrą atsakingas asmuo – Mažeikių rajono savivaldybės administracijos
Mažeikių seniūnijos vyriausioji specialistė Daiva Radvilienė, tel. (+370 655) 28 697, turto
apžiūra galima 2026 m. lapkričio 18–20 d., iš anksto susitarus šiame punkte nurodytais
kontaktais. Turto vieta: Laivės g. 39, Mažeikiai

	
	Banko sąskaitos, į kurią turi būti sumokamos aukciono 6 punkte nurodytos įmokos bei atsiskaitoma už perkamą turtą, duomenys 

	
	Gavėjas - Mažeikių rajono savivaldybės administracija, įm. k. 167371234
Banko sąskaitos numeris - LT024010040700116664
Bankas - Luminor bank, AS 
Mokėjimo paskirtis - už aukcione perkamą automobilį OPEL COMBO VAN, valstybinis Nr. GGB 101, dalyvio įmokos.
Aukciono dalyvio registravimo mokesčio ir  aukciono dalyvio garantinio įnašo įmokos mokamos iki aukciono dalyvio registracijos interneto svetainėje www.evarzytynes.lt/evs/. Įmokos gali būti mokamos vienu mokėjimu.

	
	Aukciono komisijos narys, atsakingas už informacijos teikimą 

	
	Jolanta Noreikienė, (+370 443) 94041,  jolanta.noreikiene@mazeikiai.lt; 

	
	Aukciono dalyvių registracija

	
	Elektroninio aukciono dalyvių registracija vyks internetu VĮ Registrų centro svetainėje www.evarzytynes.lt/evs/ nuo 2026 m. lapkričio 23 d. 00 val. 00 min. iki 2026 m. lapkričio 25 d. 23 val. 59 min. Elektroninio aukciono dalyviais registruojami asmenys, registracijos metu internetu pateikę 12 punkte nurodytus dokumentus. Aukcionas gali būti vykdomas, jeigu jame įsiregistravo ne mažiau kaip 2 aukciono dalyviai.

	
	Aukciono data, vieta, laikas

	
	Elektroninis aukcionas vyks internetu VĮ Registrų centro svetainėje www.evarzytynes.lt/evs/ nuo 2026 m. lapkričio 30 d. 09 val. 00 min. iki 2026 m. gruodžio 1 d. 13 val. 59 min. 

	
	Dokumentų dalyvauti aukcione pateikimas

	
	Aukcione ketinantys dalyvauti asmenys nurodytu laiku registruodamiesi aukciono dalyviais www.evarzytynes.lt/evs/ pateikia žemiau nurodytų dokumentų skaitmenines kopijas. Asmenys, pateikę ne visus aukciono sąlygose nurodytus dokumentus aukciono dalyviais neregistruojami arba su jais nesudaromas Viešame prekių aukcione parduoto turto objekto perdavimo aktas.

	
	Pateikiami dokumentai 

	
	Juridiniai asmenys – pateikia juridinių asmenų registro išrašo (ar kito veiklos pagrindimo dokumento), jeigu pagal asmens registravimo vietos įstatymus toks subjektas privalo jas turėti, kopiją, patvirtintą teisės aktų nustatyta tvarka.  
Fiziniai asmenys – patvirtinę savo tapatybę, interneto svetainės skiltyje „Mano duomenys“ privalo nurodyti: adresą korespondencijai (jeigu gyvenamoji vieta / buveinė nėra deklaruota ar nesutampa su deklaruota), elektroninio pašto adresą, telefono numerį, banko sąskaitą, į kurią turėtų būti grąžintas dalyvio garantinis įnašas.

	
	Fizinis asmuo, prisijungęs interneto svetainėje, gali veikti savo vardu arba kaip kito fizinio ar juridinio asmens atstovas, pateikdamas savo atstovavimo faktą patvirtinančio teisės aktų nustatyta tvarka išduoto įgaliojimo kopija.

	
	Juridinis asmuo aukcione gali dalyvauti per atstovą – juridinio asmens vadovą arba įgaliotą asmenį, kuriam įgaliojimą juridinio asmens vadovas gali suteikti prisijungęs prie valstybės įmonės Registrų centro klientų savitarnos sistemos ir pasirašęs įgaliojimą elektroniniu parašu arba registracijos metu interneto svetainėje pateikdamas atstovavimo faktą patvirtinančio teisės aktų nustatyta tvarka išduoto įgaliojimo kopija.

	
	Aukcione ketinantys dalyvauti fiziniai ir juridiniai asmenys, registruodamiesi į aukcioną, papildomai pateikia: atstovo įgaliojimų patvirtinimo dokumentų kopijos, jeigu aukcione ketina dalyvauti keli asmenys (asmenų grupė) – sandorio dėl ketinimo įsigyti bendrosios nuosavybės teise arba jungtinės veiklos sutarties kopijos ir kitų aukciono skelbime nurodytų dokumentų kopijos.

	
	Aukciono dalyvio registravimo mokesčio ir  aukciono dalyvio garantinio įnašo įmokų sumokėjimą patvirtinančių dokumentų kopijos.

	
	Atsiskaitymo už nupirktą turtą terminas ir tvarka, taip pat kitos įsipareigojimų užtikrinimo priemonės

	
	Visą nupirkto turto kainą aukciono laimėtojas turi sumokėti ne vėliau kaip per 3 darbo dienas nuo aukciono įvykimo datos. Aukciono laimėtojo sumokėtas garantinis įnašas įskaitomas kaip dalinė įmoka už įsigytą turtą. Už parduotą turtą atsiskaitoma į Mažeikių rajono savivaldybės administracijos sąskaitą Nr. LT024010040700116664.

	
	Aukciono organizatorius, įsitikinęs, kad įmokėta visa turto objekto pardavimo kaina, surašo 2 egzemplioriais Viešame prekių aukcione parduoto turto objekto perdavimo aktą. Jį pasirašo turto valdytojas ir aukciono laimėtojas.

	
	Aukciono laimėtojui aukcione nupirktas turto objektas, Viešame prekių aukcione parduoto turto objekto perdavimo aktas ir su šio turto objekto naudojimu susijusi dokumentacija perduodama per 3 darbo dienas nuo atsiskaitymo už nupirktą turto objektą dienos.

	
	Viešame prekių aukcione parduoto turto objekto perdavimo aktas yra nuosavybės teisę į jį patvirtinantis dokumentas.

	
	Kitos aukciono sąlygos

	
	Aukciono dalyviams, nepripažintiems aukciono laimėtojais, aukcione nedalyvavusiems asmenims, taip pat asmenims, sumokėjusiems garantinį įnašą, bet neįregistruotiems aukciono dalyviais, garantinis įnašas grąžinamas per 5 darbo dienas nuo aukciono pabaigos.

	
	Aukciono dalyvio registravimo mokestis negrąžinamas ir neįskaitomas į turto pardavimo kainą. Išskyrus, kai registruojantis į aukcioną pasibaigė aukciono registracijos laikas, tolesni registravimo veiksmai negalimi. Jeigu asmuo į aukciono organizatoriaus sąskaitą (-as) pervedė dalyvio garantinį įnašą ir aukciono dalyvio registravimo mokestį (jeigu taikoma), bet nespėjo užbaigti registracijos į aukcioną, jis aukciono organizatoriui turi pateikti prašymą, nurodydamas sąskaitos, į kurią reikia grąžinti dalyvio garantinį įnašą ir aukciono dalyvio registravimo mokestį (jeigu taikoma), numerį. Sumokėtos įmokos grąžinamos per 5 darbo dienas nuo aukciono pabaigos.

	
	Aukciono organizatoriui atšaukus aukcioną arba priėmus sprendimą aukcioną paskelbti neįvykusiu dėl interneto svetainės tinklalapio veiklos sutrikimo, asmenims, sumokėjusiems aukciono dalyvio registracijos mokestį ir garantinį įnašą, šias įmokas grąžina per 5 darbo dienas nuo aukciono atšaukimo arba paskelbimo neįvykusiu dienos.






                                     
